**Obec Mučín, Bernolákova 10/1, 985 31 Mučín, zast. starostom obce PhDr. Peter Matúška**

Obec Mučín, Bernolákova 10/1, 985 31 Mučín, zast. starostom obce PhDr. Peter Matúška v zmysle § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 5 zákona č. 552/2003 Z. z. o výkone práce vo verejnom záujme v znení neskorších predpisov a zákona č.138/2019 Z. z. o pedagogických zamestnancoch a odborných zamestnancov a o zmene a doplnení niektorých zákonov vyhlasuje

**výberové konanie**

na obsadenie miesta riaditeľa Materskej školy, Školská 194/8, 985 31 Mučín

s predpokladaným nástupom 1. septembra 2025

**Požadované kvalifikačné predpoklady a iné kritériá a požiadavky:**

• Kvalifikačné predpoklady pre výkon pedagogickej činnosti a pre príslušný druh a typ školy v zmysle zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, ktorým sa ustanovujú kvalifikačné predpoklady pre výkon pracovnej činnosti v príslušnej kategórii alebo podkategórií pedagogického zamestnanca

• najmenej 5 rokov pedagogickej činnosti,

• bezúhonnosť

• zdravotná spôsobilosť

• ovládanie štátneho jazyka

• znalosť príslušnej legislatívy

• riadiace, komunikačné a organizačné schopnosti, znalosť práce s PC

• flexibilita, zodpovednosť a spoľahlivosť

• vítané sú skúsenosti v oblasti riadenia materských škôl

**Zoznam požadovaných dokladov k žiadosti do výberového konania:**

• písomná žiadosť o zaradenie do výberového konania

• potvrdenie o dĺžke pedagogickej činnosti

• profesijný štruktúrovaný životopis,

• overené kópie dokladov o dosiahnutom požadovanom vzdelaní

• písomný návrh koncepčného zámeru rozvoja školy na 5-ročné funkčné obdobie

• čestné vyhlásenie o bezúhonnosti v zmysle § 15 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov

• lekárske potvrdenie o telesnej spôsobilosti a o duševnej spôsobilosti pre výkon činnosti učiteľa a vedúceho pedagogického zamestnanca

• kópie dokladov o absolvovanom ďalšom vzdelávaní

• písomný súhlas uchádzača na použitie osobných údajov pre účely výberového konania

podľa zákona č. 18/2018 Z. z. o ochrane osobných údajov a o zmene a doplnení

niektorých zákonov

• čestné vyhlásenie o pravdivosti všetkých údajov uvádzaných v prílohe žiadosti

Platové podmienky:

V zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a nariadenia vlády SR č. 296/2022 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme.

https://www.minedu.sk/platove-tarify-pedagogickych-zamestnancov-a-odbornychzamestnancov-a-zvysenie-platovych-tarif-v-zavislosti-od-dlzky-zapocitanej-praxeucinne-od-192023/

**Dátum a miesto podania žiadosti o účasť na výberovom konaní :**

• Žiadosť s požadovanými dokladmi doručte do 2.6.2025 na adresu: Obecný úrad Mučín, Bernolákova 10/1, 985 31 Mučín (pri zaslaní poštou je rozhodujúci dátum podania na odtlačku poštovej pečiatky) alebo osobne v podateľni Obecného úradu, Bernolákova 10/1, 985 31 Mučín v zatvorenej obálke.

Obálku označte heslom :„VÝBEROVÉ KONANIE –Materská škola Mučín –

NEOTVÁRAŤ!“

• Termín a miesto výberového konania bude prihláseným uchádzačom, ktorí spĺňajú

požadované predpoklady, oznámený písomne najmenej 7 dní pred jeho uskutočnením.

V Mučíne: 02.05.2025

PhDr. Peter Matúška

starosta obce

Mučín